《盘阿歌》
明代·黎贞

考盘□□在阿，硕人卜筑安乐窝。圃有嘉蔬沼有荷，松杉绕屋麦绕坡。

父子兄弟乐且和，童颜欣欣白发皤。邻叟野老时相□，对酒起舞还高歌。

平生不识干与戈，百年岁月从消磨，富贵于我将如何。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。